|  |
| --- |
| UČEBNÉ OSNOVY |
| **Názov predmetu** | **Svet práce** |
| **Vzdelávacia oblasť** | **Človek a svet práce** |
| **Ročník** | **deviaty** |
| **Stupeň vzdelania** | **ISCED2** |
| **Názov ŠkVP** | **Vzdelávanie pre život** |
| **Časový rozsah výučby** | **0 + 2 hodiny týždenne/ 0+66 hodín ročne** |
| **Forma štúdia** | **denná** |
| **Vyučovací jazyk** | **slovenský** |

**A/ Charakteristika predmetu Svet práce - tvorba životného prostredia**

Učebný predmet Svet práce - tvorba životného prostredia využíva poznatky žiakov, ktoré získali v prírodovedných predmetoch (biológia a chémia) a ďalej ich rozvíja novými poznatkami, pozorovaním a experimentovaním, rozvíja pracovné zručnosti, vytvára správne etické zásady a postoje vo vzťahu k prírode, k prírodným vedám, k prírodným zákonitostiam, umožňuje sebarealizáciu žiaka a podporuje rozvoj jeho kreativity.

Predmet sprostredkúva žiakom poznatky o agrotechnike (postupe) pestovania okrasných rastlín – interiérových a exteriérových, ich viazaní a aranžovaní. Vytvára základy pre ďalšie odborné štúdium, pre podnikateľské aktivity, ale aj pre aktívnu tvorbu a ochranu životného prostredia.

**B/ Výchovno-vzdelávacie ciele a obsah vzdelávania**

V tomto učebnom predmete sa majú žiaci naučiť základom pracovných zručností, kreativite a kladnému vzťahu k prírode a životnému prostrediu.

**V rovine hodnôt a postojov predmet smeruje k:**

- uvedomeniu si významu tvorby a ochrany životného prostredia,

- rozvoju kladného vzťahu k práci a ochrane toho, čo vytvorili,

- rozvoju morálnych a vôľových vlastností (systematickosť práce k dosiahnutiu cieľa, vytrvalosť, samostatnosť),

- estetickému vnímaniu bezprostredného okolia žiaka.

**V rovine vedomostí predmet smeruje k:**

- poznávaniu okrasných rastlín – interiérových a exteriérových,

- osvojeniu si poznatkov o ich pestovaní, rozmnožovaní a rýchlení,

- osvojeniu si základov aranžovania a viazania kvetov,

- osvojeniu si hydroponického pestovania rastlín,

- osvojeniu si poznatkov o pestovaní okrasných rastlín v obytných a pracovných priestoroch, v záhradách (na letničkových záhonoch, trvalkových záhonoch, v skalkách, terasách, balkónoch),

- zakladaniu trávnika a jeho údržba,

- výsadbe okrasných drevín a ich ošetrovaní.

**V rovine pracovných činností a zručností predmet smeruje k:**

- získavaniu pracovných zručností a skúseností v oblasti tvorby životného prostredia, pri pestovaní črepníkových rastlín a pri pestovaní a ošetrovaní vonkajších okrasných rastlín,

- získavanie pracovných zručností a návykov používaním správneho náradia pri pestovaní okrasných rastlín.

**C/ Rozsah vyučovania predmetu**

**3 tematické celky:**

**1. Okrasné záhradníctvo**

**2. Skalka**

**3. Trávnik**

1. **Okrasné záhradníctvo**

|  |  |  |
| --- | --- | --- |
| **Hodnoty a postoje žiaka**  | **Obsah**  | **Výkonový štandard**  |
| Byť vytrvalým pri pestovaní okrasných rastlín a využiť získané vedomosti a zručnosti pri skrášľovaní svojho domova /napr. balkón/. Motivácia k tvorbe spoločensky prospešným projektom, produktívna práca, orientácia pre ďalšiu profesijné zameranie.  | **Okrasné rastliny** Význam a rozdelenie okrasných rastlín. **Okrasné kvetiny** Rozdelenie: jednoročné, dvojročné, trvalky, cibuľové a hľuznaté kvetiny. Požiadavky jednotlivých rastlín na prostredie. Pestovanie, generatívne a vegetatívne rozmnožovanie okrasných kvetín. Rýchlenie okrasných kvetín. **Okrasné dreviny** Rozdelenie: ihličnaté, listnaté, opadavé, vždyzelené, stromy a kry. Výber stanovišťa a vhodných druhov okrasných drevín. Pestovanie, ošetrovanie, generatívne a vegetatívne rozmnožovanie okrasných drevín. **Praktická činnosť** Príprava pôdy, výsadba, ošetrovanie okrasných rastlín. Získať zručnosti pri pestovaní, ošetrovaní a rozmnožovaní okrasných rastlín.  | Poznať jednotlivé skupiny okrasných rastlín a ich typických zástupcov. Vedieť rozmnožovať okrasné rastliny – vegetatívne aj generatívne, poznať požiadavky jednotlivých rastlín na prostredie a vedieť ich dopestovať a ošetrovať. Pestovaním rastlín prispieť k osvojeniu si jednotlivých pestovateľských postupov. Vedieť vybrať vhodné okrasné rastliny na určené miesto.  |

1. **Skalka**

|  |  |  |
| --- | --- | --- |
| **Hodnoty a postoje žiaka**  | **Obsah**  | **Výkonový štandard**  |
| Rozvoj poznania, že produktívna práca je základom pekného životného prostredia. Realizovanie vlastnej myšlienky, presadiť sa a vedieť pracovať v kolektíve.  | **Príprava skalničkového záhona** Výber vhodného miesta na skalku, základné pravidlá pri vytváraní skalničkového záhona. **Pestovanie okrasných rastlín v skalke** Okrasné rastliny vhodné do skalky, poznávanie, pomenovanie, zásady ich pestovania a ošetrovania. **Praktická činnosť** Získať zručnosti pri ošetrovaní trvalých skalničiek.  | Vedieť využiť všetky doterajšie vedomosti a zručnosti pri výstavbe a zakladaní skalky, vysadené rastliny poznať, vedieť ošetrovať a pestovať.  |

**3. Trávnik**

|  |  |  |
| --- | --- | --- |
| **Hodnoty a postoje žiaka**  | **Obsahový štandard**  | **Výkonový štandard**  |
| Vytvárať a realizovať projekty pestovania rastlín pre osobné potreby, pre potreby školy, pre podnikateľské aktivity. | Hydropónia Čo je hydropónia, potreby na hydropóniu: nádoby, substrát, živný roztok, vhodné črepníkové rastliny. Hydroponické pestovanie rastlín Praktickou činnosťou získať zručnosti pri pestovaní rastlín a osvojiť si základný postup pestovania. | Poznať pojem hydropónia, potreby na hydropóniu, poznať výhody hydroponického pestovania rastlín, vedieť zvoliť rastlinu na hydroponické pestovanie, vedieť ju pestovať v živnom roztoku. |

**D/ Metódy a formy práce - stratégie vyučovania**

Pri edukačnom procese budú použité tieto vyučovacie metódy :

* reproduktívne metódy, aby si žiaci vytvorili zručnosti a návyky pri práci
* metódy rozvíjania tvorivosti
* metódy produktívne
* metódy slovné, hovorené slovo, monológ, dialóg
* metódy názorné, používanie ilustrácií, náčrtov, demonštrácia, modelovanie
* praktické metódy

Na vyučovacej hodine budeme používať skupinovú formu práce a prácu vo dvojiciach. Tieto formy práce učia žiakov pracovať v kolektíve, rozvíjajú aktivitu a súťaživosť. Samostatnú prácu, pri ktorej budú žiaci uplatňovať svoju fantáziu a tvorivosť.

**E/ Prierezové témy**

|  |  |
| --- | --- |
| **Prierezová téma**  | **Tematický celok**  |
| Osobnostný a sociálny rozvoj  | Všetky TC |
| Mediálna výchova  |  |
| Multikultúrna výchova  |  |
| Výchova k manželstvu a rodičovstvu |  |
| Ochrana života a zdravia | Všetky TC |

**F/ Učebné zdroje**

* učebnica Svet práce – tvorba životného prostredia
* encyklopédie, webové stránky

**G/ Medzipredmetové vzťahy**

**Medzipredmetové vzťahy** sú nevyhnutnou súčasťou vzdelávania. Zabezpečujú komplexnosť vzdelávania, využívanie aplikačných súvislostí a riešenia problémov, situácií a javov v logickom celku. Dôsledné poznanie štruktúry učiva je jedným z prvých krokov, ktoré vedú k ich uplatňovaniu.

**H/ Hodnotenie predmetu**

Na vyučovacom predmete Svet práce sa žiaci hodnotia podľa Metodického pokynu č. 22/2011 na hodnotenie žiakov základnej školy a Systému hodnotenia žiakov ZŠ Horný Vadičov. Hodnotenie žiaka sa vykonáva klasifikáciou. Žiaci budú počas celého školského roku priebežne hodnotení a klasifikovaní za svoje výkony. Na hodinách budeme používať aj slovné hodnotenie na povzbudenie žiaka. Na konci každého klasifikačného obdobia (I. a II. polrok) budú klasifikovaní jednou súhrnnou známkou, ktorá bude vyjadrením ich celkovej práce za dané klasifikačné obdobie.

Taktiež rozvíjame u žiakov správne sebahodnotenie i hodnotenie navzájom. Pri hodnotení a klasifikácii žiaka posudzujeme získané kompetencie v súlade so školským vzdelávacím programom.

Pri hodnotení učebných výsledkov žiakov so ŠVVP berieme do úvahy možný vplyv zdravotného znevýhodnenia žiaka na jeho školský výkon a postupujeme v súlade s platným Metodickým pokynom č. 22/2011 č.:2011-3121/12824:4-921. Každý žiak je hodnotený individuálne podľa závažnosti, stupňa postihnutia a druhu postihnutia, pričom sa dodržiavajú odporúčania odborných a poradenských zariadení. Vo výchovno-vzdelávacom procese žiaka so ŠVVP je potrebné uplatňovať:

* Vzdelávací program pre žiakov s poruchou aktivity a pozornosti
* Vzdelávací program pre žiakov chorých, zdravotne oslabených
* Vzdelávací program pre žiakov s vývinovými poruchami učenia